|  |  |
| --- | --- |
|  | \*P/1698484\* |

R E P U B L I K A H R V A T S K A

SPLITSKO-DALMATINSKA ŽUPANIJA

GRAD SPLIT

GRADONAČELNIK

KLASA: 330-05/18-01/21

URBROJ: 2181/01-09-01/06-18-6

Split, 22. veljače 2018. godine

Na temelju članka 15. Zakona o javnoj nabavi („Narodne novine“ broj 120/16), članaka 52. i 55. Statuta Grada Splita („Službeni glasnik Grada Splita“ broj 17/09, 11/10, 18/13, 39/13 i 46/13 – pročišćeni tekst), članka 19. Pravilnika o provedbi postupaka jednostavne nabave („Službeni glasnik Grada Splita“ broj 4/17) i Zaključka o davanju ovlaštenja zamjenici Gradonačelnika Grada Splita Jeleni Hrgović za obavljanje dužnosti Gradonačelnika u vremenu moje odsutnosti i spriječenosti („Službeni glasnik Grada Splita“ broj 1/18), Zamjenica gradonačelnika Grada Splita dana 22. veljače 2018. godine, donosi

**ZAKLJUČAK**

**o odabiru ekonomski najpovoljnije ponude u postupku jednostavne nabave čišćenja grafita i zaštite kamena u povijesnoj jezgri Splita**

1. Prihvaća se prijedlog članova stručnog povjerenstva Naručitelja za pripremu i provedbu postupka jednostavne nabave čišćenja grafita i zaštite kamena u povijesnoj jezgri Splita u sastavu: Katarina-Nataša Merćep i Jasna Jerkov Jurić, te se odabire ponuda ponuditelja: **Žaluzina d.o.o. iz Splita, Smiljanićeva 2, s cijenom od 107.375,00 kuna (s PDV-om).**
2. Između Grada Splita i Ponuditelja iz točke 1. ovog Zaključka zaključit će se ugovor po objavi ovog Zaključka na internetskim stranicama Naručitelja budući žalba nije dopuštena.
3. Zadužuje se Upravni odjel za financijsko upravljanje i kontroling za realizaciju ovog Zaključka.
4. Ovaj Zaključak objavit će se u „Službenom glasniku Grada Splita“ i na internetskim stranicama Naručitelja.

**ZAMJENICA GRADONAČELNIKA**

**Jelena Hrgović, v.r.**

DOSTAVITI:

1. Članovima stručnog povjerenstva, svima
2. Upravni odjel za financijsko upravljanje i kontroling, ovdje
3. Uredništvu „Službenog glasnika Grada Splita“, ovdje
4. Pismohrani, ovdje

**OBRAZLOŽENJE**

Grad Split, Obala kneza Branimira 17, Split, OIB: 78755598868 kao Naručitelj proveo je postupak jednostavne nabave čišćenja grafita i zaštita kamena u povijesnoj jezgri Splita, objavljen na internetskim stranicama Grada Splita dana 09. veljače 2018. godine.

Do roka za dostavu ponuda, dana 19. veljače 2018. godine do 11:00 sati pristigle su ukupno 2 (dvije) ponude ponuditelja i to: Žaluzina d.o.o. i Neir d.o.o.

U postupku pregleda i ocjene ponuda Naručitelj je ponudu ponuditelja Neir d.o.o. ocijenio nevaljanom jer ponuditelj nije označio stranice na način kako je traženo točkom 15. Poziva za dostavu ponuda.

Preostala ponuda ocijenjena je valjanom i sukladnom s traženjem u Pozivu za dostavu ponuda, pa je odlučeno da se s ponuditeljem Žaluzina d.o.o. sklopi ugovor o nabavi radova.